
Teitl: Sut mae ysgol yn datblygu un agwedd ar ei Chynllun Datblygu Ysgol: adroddiad sy’n adfyfyrio’n feirniadol ar y camau gweithredu, yr effaith a’r sylfaen dystiolaeth. 

Rhagarweiniad
	Trwy gydol yr aseiniad yma, byddaf yn archwilio sut mae ysgol yn datblygu un agwedd ar ei Chynllun Datblygu Ysgol (CDY). Byddaf yn adfyfyrio’n feirniadol ar y camau weithredu, yr effaith a’r sylfaen dystiolaeth.
	Yr ysgol byddaf yn ffocysu ar yw fy ysgol lleoliad, byddaf yn cyfeirio at yr ysgol trwy’r aseiniad fel Ysgol B, ‘er mwyn warchod anhysbysrwydd yr ysgol yn unol â chanllawiau moeseg BERA’ (BERA,2018). Lleolir Ysgol B yn orllewin Cymru. Mae Ysgol B yn Ysgol Gynradd Gymraeg i blant 3 i 11 mlwydd oed, mae 550 o ddisgyblion yn yr ysgol sydd wedi gwahanu mewn i 20 ddosbarth. Mae 8.9% o ddysgwyr Ysgol B yn gymhwysedd i dderbyn prydiau ysgol am ddim. Dim ond 12% o’r dysgwyr sydd yn dod o gartrefi Cymraeg felly mae 88% o ddysgwyr yn dod o gartrefi di-gymraeg, ‘fodd bynnag mae pob disgybl yn gadael yr ysgol yn ddwyieithog felly yn rhugl yn y Gymraeg a’r Saesneg’ (Ysgol B,2024).
	Wrth ddarllen CDY Ysgol B, nodir pum blaenoriaeth i ddatblygu’r ysgol, y flaenoriaeth byddaf yn ffocysu ar drwy gydol yr aseiniad yma yw ‘Ennyn angerdd am yr iaith Gymraeg ym mhob disgybl fel eu bod nhw’n dewis siarad yr iaith o’u gwirfodd’ (Ysgol B, 2023).  


Adolygiad llenyddiaeth 
	‘Y CDY yw cynllun strategol yr ysgol ar gyfer gwelliant. Mae’n nodi’r camau y bydd ysgol yn eu cymryd i wella deilliannau dysgwyr’ (Llywodraeth Cyrmu,2014). Cytunwyd Hopkins gan ddweud taw ‘nod CDY yw gwella dysgu a chyflawniad pob disgybl a gwella gallu’r ysgol i reoli gwelliant parhaus’ (Cambridge assessment, 2023, tud 8). Nod y CDY yw creu gynllun strategol er mwyn ddatblygu ysgol lwyddiannus, defnyddir y CDY fel cynllun strategol ar gyfer gwella ysgolion. Dylai’r CDY fod mewn modd syml a clir, flaenoriaethau’r ysgol, bydd y CDY yn cynnwys prif fesurau bydd yr ysgol yn dilyn er mwyn cynyddu safonau gan gynnwys yr adnoddau byddwn yn eu defnyddio, a’r targedau a deilliannau allweddol maent yn bwriadu eu cyflawni (Department of Education, 2017).  
Nod y CDY yw cynnwys yr holl fanylion i alluogi camau gweithredu er mwyn roi sylw i’r blaenoriaethau ar gyfer y flwyddyn bresennol gael eu nodi a’u rhoi ar waith, yn ogystal mae’r CDY hefyd yn cynnwys targedau a blaenoriaethau lefel yn uwch ar gyfer y ddwy flwyddyn ganlynol (Llywodraeth Cymru,2014). Mae’r CDY yn ddogfen fythwyrdd sydd yn golygu eu bod yn ddogfen byw a parhaus, mae’r CDY yn bwysig iawn yn y broses o wella ysgolion, felly mae gan y CDY rôl bwysig o nodi sut bydd gall yr ysgol mynd ati i fwrw a chyrraedd eu targedau wrth hefyd datblygu ei blaenoriaethau, mae’r CDY hefyd yn amlinellu sut bydd yr ysgol yn defnyddio’r adnoddau sydd ar gael, gan gynnwys cyllid (Llywodraeth Cymru, 2014). Awgrymwyd Llywodraeth Cymru, ‘o dan oruchwyliaeth cyrff llywodraethu, dylai ysgolion adnewyddu blaenoriaethau gwella yn bendant unwaith y flwyddyn, ond hefyd ystyried effaith hunan arfarnu a gwybodaeth newydd ar flaenoriaethau drwy gydol y flwyddyn’ (Llywodraeth Cymru,2022). Nodir pwysigrwydd o ‘sylwi bod y CDY nid yn unig yn broses ar gyfer nodi a rhoi sylw i anghenion datblygu ysgol. mae’n bwysig hefyd nodi cryfderau, gan adeiladu ar y rhain a dathlu a rhannu’r arferion gorau, o fewn yr ysgol ac yn ehangach, yn rhan hanfodol o welliant ar draws y system’ (Llywodraeth Cymru, 2014). 
Fel dywed yn CDY Ysgol B, ‘lluniwyd y cynllun hwn yn dilyn mewnbwn gan y pennaeth, staff yr ysgol, disgyblion a rhieni/ gofalwyr’ (Ysgol B, 2023). Dywed Llywodraeth Cymru (2014) mae CDY yn cael ei yrru gan yr hunanwerthuso mae’r ysgol yn casglu o’i pherfformiadau ei hun ynghyd â data cyd-destunol, a bydd yn cynnwys blaenoriaethau gwella’r ysgol yn ogystal â thargedau hir dymor a thymor byr. 
Wrth ganolbwyntio ar flaenoriaeth Ysgol B sef ‘Ennyn angerdd am yr iaith Gymraeg ym mhob disgybl fel eu bod nhw’n dewis siarad yr iaith o’u gwirfodd’ (Ysgol B,2023), y diben sydd yn cyd-fynd a’r flaenoriaeth yma yw ddysgwyr uchelgeisiol, galluog gan fod angen i’r dysgwyr sydd ‘yn gallu cyfathrebu’n effeithiol mewn gwahanol ffurfiau a lleoliadau, drwy’r Gymraeg a’r Saesneg’ (Llywodraeth Cymru,2015). Yn 2017 cyhoeddodd Llywodraeth Cymru eu huchelgais Cymraeg 2050: Miliwn o siaradwyr yw ein strategaeth iaith Gymraeg. ‘Y flwyddyn 2050: Mae’r iaith Gymraeg yn ffynnu, mae nifer y siaradwyr wedi cynyddu i filiwn a chaiff ei defnyddio ym mhob agwedd ar fywyd (Llywodraeth Cymru,2017)’. Y ddwy brif darged sydd gyda Llywodraeth Cymru yw cyrraedd 1 miliwn erbyn 2050 a chynyddu canran y boblogaeth sy’n siarad Cymraeg bob dydd, ac sy’n gallu siarad mwy nag ychydig eiriau o Gymraeg, i gynyddu o 10% (yn 2013-2015) i o leiaf 20% erbyn 2050 (Llywodraeth Cymru, 2023).  
Dangoswyd cyfrifiad diweddaraf yn 2021, roedd 538,300 o siaradwyr Cymraeg yng Nghymru (Office for national statistics, 2012). Y prif beth a ddangoswyd yn y cyfrifiad yw cymharu â’r cyfrifiad diwethaf mae'r niferoedd o siaradwyr Cymraeg wedi disgyn yn lle cynyddu. Dangoswyd dadansoddiad ddata Cyfrifiad 2021 ‘o ran y Gymraeg, mae’r cwymp mwyaf yng nghanran y siaradwyr Cymraeg i’w weld yn y grŵp oedran 5 i 15 mlwydd oed’ (Llywodraeth Cymru,2024). Dywed Llywodraeth Cymru, ‘cafodd y pandemig effaith enfawr ar yr iaith Gymraeg, mae’r pandemig hefyd wedi cael effaith ar sgiliau plant a phobl ifanc, yn enwedig eu hyder yn yr iaith’ (Llywodraeth Cymru, 2024). Dywedodd myfyrwyr Cymraeg ‘fod y cyfnod clo wedi taro hyder rhai i’w ddefnyddio’r iaith Gymraeg yn gymdeithasol’ (BBC,2023). Mae Alun Roberts (2019) comisiynydd y Gymraeg yn dadlau er mwyn i lywodraeth Cymru cwrdd â 'i darged o filiwn o siaradwyr Cymraeg, mae angen cynyddu hyder a defnydd y nifer o unigolion sy’n gadael ysgol er mwyn iddyn nhw gael y sgiliau a’r hyder i ddefnyddio’r iaith trwy gydol eu bywydau ac ym mywyd pob dydd, mae hyn yn cyd-fynd efo blaenoriaeth Ysgol B gan bwyslais y flaenoriaeth yw cael y dysgwyr i ddewis siarad Cymraeg (Ysgol B,2023).
	Awgrymwyd Llywodraeth Cymru (2022) fod siaradwyr Cymraeg sydd gydag o leiaf un rhiant neu ofalwyr sydd yn rhugl yn y Gymraeg yn ddwywaith fwy tebygol o ddefnyddio a siarad yr iaith Gymraeg pob dydd, i gymharu â’r siaradwyr Cymraeg hynnu nad oedd ganddynt un rhiant neu ofalwyr rhugl. Gyda 88% o ddysgwyr Ysgol B yn dod o gartrefi di-gymraeg mae hyn yn dangos eu bod yn llai tebygol o ddefnyddio’r iaith Gymraeg bob dydd (Ysgol B,2023). Dywed Estyn ‘dangosir hyn ei fod yn hynod o bwysig i’r iaith Gymraeg fod yn ffocws ysgol gyfan ar y weledigaeth o greu siaradwyr Cymraeg sydd yn ymfalchïo yn eu cynefin ac yn eu defnydd o’r iaith yn y dosbarth ac yn gymdeithasol’ (Estyn,2023). ‘Mae’r staff cyfan yn ymwybodol o’u cyfrifoldebau o safbwynt gwireddu’r weledigaeth ac arwain y disgyblion ar eu taith iaith. Manteisir ar bob cyfle i ddathlu Cymreictod a chymhwysir system o wobrwyo ar draws yr ysgol sydd yn cydnabod ymdrechion disgyblion i ddatblygu eu medrau iaith yn y Gymraeg’ (Estyn,2023).

Datblygu pwynt gweithredu 
	Fel rhan o CDY Ysgol B, mae yna pum blaenoriaeth yn y CDY. ‘Mae’r blaenoriaethau'r neu le er mwyn gwella safonau'r ysgol, a hefyd i sicrhau gwell profiadau a chefnogaeth i bawb yn yr ysgol megis y disgyblion a’r holl staff’ (Ysgol B, 2023). Nodir Llywodraeth Cymru ‘bod cysylltu’r blaenoriaethau a’r weledigaeth yn holl bwysig er mwyn ysgogi’r ysgol i gyrraedd eu targedau, trwy baratoi technegau cadarnhaol a phwrpasol’ (Llywodraeth Cymru, 2014). Felly yn dilyn cyngor Llywodraeth Cymru mae’r blaenoriaethau’r ysgol yn cael i amlynu o fewn gweledigaeth Ysgol B. Prif ffocws un o flaenoriaethau ysgol B oedd yr iaith Gymraeg, penderfynodd Ysgol B ffocysu ar yr iaith Gymraeg fel un flaenoriaeth oherwydd dangosodd ‘arsylwadau athrawon medrau llafar Cymraeg y dysgwyr yn is na’r disgwyl, gan gynnwys diffyg geirfa, yn dilyn cyfnodau clo’ (Ysgol B,2023). Penderfynodd ysgol B cynllunio’n strategol trwy gynllunio’r flaenoriaeth gan adnabod lle mae Ysgol B nawr, lle mae Ysgol B eisiau bod a sut maen nhw yn mynd i gyrraedd yno, mae’r flaenoriaeth hefyd yn cyd-fynd efo cynllunio strategol Llywodraeth Cymru, Cymraeg 2050 (Llywodraeth Cymru, 2014). Dywed Dr Siân Lloyd Williams, ‘mae ymchwil blaenorol wedi dangos bod diffyg cysylltiad â’r Gymraeg yn ystod y pandemig yn arbennig o broblematig i ddisgyblion oedd yn mynychu ysgolion cyfrwng Cymraeg, ond yn byw mewn cartref lle’r oedd yr iaith gynradd yn iaith heblaw’r Gymraeg’ (Ymchwil Iechyd a gofal Cymru,2023).
	Wrth sefydlu targedau digonol o fewn y CDY, yn ôl cylch llunio cynllun datblygu ysgol Llywodraeth Cymru ‘mae yna pedair gam i weithredu er mwyn codi safonau a gwella deilliannau dysgwyr sef hunanwerthuso, cynllunio strategol, gwneud gwelliant/ gweithredu ac adolygu effaith’ (Llywodraeth Cymru ,2018). Proses Ysgol B oedd yn gyntaf byddant yn hunanwerthuso fel tîm megis cynnal cyfarfodydd efo staff yr ysgol a hefyd dosbarthu holiaduron i staff, rieni a’r dysgwyr (o flwyddyn 2 i fyny) er mwyn derbyn golwg ehangach ar ardaloedd sydd angen gwelliant a chryfderau’r ysgol, dyna le mae Ysgol B yn casglu pa safbwyntiau datblygu sydd angen. Yn flynyddol mae Ysgol B yn defnyddio hunanwerthuso fel offeryn allweddol i asesu ei pherfformiad. Dywed Chapman a Sammons (2013) bod staff yr ysgol gyfan yn defnyddio’r broses o hunanwerthuso er mwyn nodi meysydd ar gyfer gwelliant ynddynt feysydd dysgu disgyblion a phroffesiynol a hefyd i werthuso ar eu harfer. Nodir Creemers a Kyriakides (2012) er mwyn gyflawni sefydliad llwyddiannus mae rhaid gwneud yr ymchwil am y gwelliant ac er mwyn wneud hyn mae hunanwerthuso onest yw’r allwedd iddo. Efo’r holl ddata a chasglwyd trwy hunanwerthuso a dosbarthu holiaduron aeth Ysgol B ati i greu cynllun strategol er mwyn gwella agweddau o’r ysgol.
	Gan fod Ysgol B yn cyd-weithio efo’r gymuned ehangach i hunanwerthuso wrth ochor staff yr ysgol, gallwn bwysleisio ‘pwysigrwydd gynnwys rhandaliad, er mwyn i’r broses o lunio cynllun datblygu ysgol fod yn fwyaf effeithiol, dylai gynnwys holl bartneriaid a rhandaliad yr ysgol; mae hyn yn hanfodol i sicrhau bod gan bawb ymrwymiad i agenda gwella’r ysgol’ (Llywodraeth Cymru, 2015). Mae Estyn (2020) yn pwysleisio trwy hunanwerthuso fesul tîm, gallant gasglu canlyniadau ac effeithiolrwydd eu hymarfer, trwy wneud hyn gallant greu darlun o’r holl bethau sydd angen wella, gan hefyd ystyried sut maent yn cysylltu efo’r pedwar diben. 
Fodd bynnag o ganlyniad o wneud gwerthusiadau rhagfarnllyd gall heriau arddangos, mae hyn i oblygiadau o ran dilysrwydd hunanwerthusiadau ysgolion.
Mae Chapman a Sammons (2013) yn awgrymu prif reswm am hyn sef gall ysgolion sydd yn bodoli o fewn amgylchedd cystadleuol, dywed fod ysgolion yn dewis cyflwyno canlyniadau cadarnhaol a llwyddiannus yn unig, maent yn gwneud hyn yn hytrach na chynnal hunanwerthusiadau trylwyr a chytbwys ar gyfer gwella’r ysgol. ‘Gall ymatebion strategol o’r fath arwain at newid tymor byr, ond ni fyddent yn datblygu gwelliant hirdymor a chyfannol i bob myfyrwyr’ (Llywodraeth Cymru, 2022). Dywed pennaeth Ysgol B eu bod ‘yn rhedeg Ysgol B a CDY yr ysgol yn hynod o onest, os mae angen gwelliant does dim angen cuddio mae angen eu bod yn y CDY er mwyn datblygu’r agwedd’ (Pennaeth Ysgol B,2024).  Dadlau Nelson et al (2015), er mwyn hybu a galluogi ysgolion i fod yn rhan o’r broses atebolrwydd, gellir hyn meithrin gwelliant a llwyddiant ysgol fwy organig gan fod gan yr ysgol fwy o ymwybyddiaeth o’r holl feysydd ymarfer sydd angen gwella. Yn ogystal, awgrymwyd Mutch (2013) fod hunanwerthuso effeithiol yn ysgol yn arwain at ganlyniadau cadarnhaol cymunedol, staff ac ysgol.
	Dywed pennaeth Ysgol B eu bod yn ‘adolygu effaith y CDY yn aml’ (Pennaeth Ysgol B, 2024), ‘gan fod y CDY yn cael eu hystyried fel dogfen fyw sy’n cael eu monitro’n rheolaidd yn ystod y cylch datblygu’ (Llywodraeth Cymru,2015). ‘Mae mesur effaith yn llwybr anodd, mae ysgolion yn gymhleth, mae hyn yn dangos nad ydy mesur effaith unwaith yn ddigon mae angen i fesur effaith bod yn broses parhaus’ (Cambridge assessment, 2019).
Yn Ysgol B, mae ganddynt aelodau hyfforddedig o staff sydd yn arwain
pob blaenoriaeth sydd yn y CDY, ar gyfer y flaenoriaeth iaith Gymraeg y dirprwy yw arweinydd y flaenoriaeth, er mwyn gwneud yn siŵr fod rhewyn gwybodus a phrofiadol i arwain y flaenoriaeth.  

Adfyfyrio a gwerthuso 
	Rhoddodd Ysgol B llawer o bethau ar waith i hybu a chynyddu defnydd o’r iaith Gymraeg yn y CDY (Ysgol B,2023). Wnaeth rhain yn amrywio o ‘holi’r dysgwyr a’u cynnwys wrth ddatblygu syniadau ar sut i wella’r defnydd o’r Gymraeg ac ennyn angerdd am yr iaith, sicrhau mwy o gyfleoedd i fwynhau’r Gymraeg megis sioeau, ymweliadau a chwaraeon, defnyddio cynllun drilio disglair a chasglu caneuon a rapiau eraill ar gyfer ymarfer a gwella sgiliau’ (Ysgol B,2023). Fel dywed erthygl 12, yn gonfensiwn y cenhedloedd Unedig ar hawliau’r plentyn ‘Mae gen i hawl i gael fy marn wedi’i chlywed a 'i cymred o ddifri (Plant yng Nghymru,2012), mae llais y dysgwyr yn holl bwysig ar gyfer eu haddysg a dylent fod yn rhan o gynllunio ar gyfer eu haddysg.   ‘Yn y cynradd ceir ffocws ar greu amgylchedd ddysgu sydd yn symbylol a hudolus ac sydd yn gyfoethog o ran iaith. Y bwriad yw ysbrydoli ac ennyn diddordeb disgyblion yn yr iaith. Defnyddir storïau, caneuon a hwiangerddi mewn modd bwriadus a chyson’ (Estyn, 2023). ‘Nid faint o eiriau Cymraeg rydych chi’n eu gwybod sy’n bwysig ond eich bod yn eu defnyddio’ (Arolygiaeth Gofal Cymru,2016), awgryma hyn eu bod yn bwysig defnyddio’r iaith Gymraeg yn unrhyw ffordd a gallent a trwy wneud pethau fel drilio disglair rydym yn cynyddu'r nifer o eiriau maent yn gwybod.
	Erbyn Ionawr, wnaeth y niferoedd o ddisgyblion a oedd yn siarad a defnyddio’r Gymraeg cynyddu, o ganlyniad i’r strategaethau a oedd wedi amlinellu yn y CDY i hybu defnydd o’r iaith Gymraeg. O ganlyniad roedd y nifer o ddysgwyr a oedd yn dewis siarad Cymraeg trwy gydol y diwrnod ysgol wedi cynyddu. Trwy werthuso ar y strategaethau yn aml, gallwn fod yn feirniadol ar gyfer y dyfodol, ‘trwy fesur effaith mae yn galluogi i’r staff bennu canlyniadau'r gorffennol a gwneud gwell penderfyniadau ynghylch rhai yn y dyfodol’ (Harvard business school,2022).
	Yn ystod ymchwilio ar gyfer yr aseiniad yma, wnes i ddarganfod strategaeth a gall Ysgol B defnyddio codi defnydd yr iaith Gymraeg. Yn adroddiad Estyn (2020) roedd yna un ysgol wedi sefydlu ‘Criw Cymraeg’, nod y ‘Criw Cymraeg’ oedd I 
codi proffil a safon y Gymraeg. Llenwodd dysgwyr chwe blwydd oed ac i fyny holiadur er mwyn i’r ‘Criw Cymraeg’ archwilio safbwyntiau ac arfer bresennol, yn defnyddio’r canlyniadau bu’r ‘Criw Cymraeg’ yn cydweithio i ddyfeisio eu cynllun gweithredu eu hunain. Fe wnaethant ddylunio eu bwrdd eu hunain i arddangos cynnydd, gan sicrhau bod cymuned yr ysgol gyfan yn cael ei hysbysu. Cyflwynodd y ‘Criw Cymraeg’ fentrau newydd fel y bwrdd ‘Sgriblo Sydyn’, y Dyddiadur Cymraeg, a’r gweithdai gwaith cartref ac iaith ar gyfer rhieni. Roedd hyn yn dechneg lle'r oedd cyfrifoldeb ar y dysgwyr i godi lefelau’r Gymraeg a hefyd annog yr iaith trwy siarad yr iaith Gymraeg.

Casgliad
	I gloi, mae yna amrywiaeth o gamau mae rhaid i ysgolion cymryd er mwyn sicrhau CDY buddugol. Fel nodir Llywodraeth Cymru (2014), ‘Yr allwedd i wella ysgolion yw llunio CDY effeithiol, cynllun fydd yn cael ei osod yn gyd-destun gweledigaeth hirdymor yr ysgol’. Dysgais fod gan bob un o’r rhandaliad rôl bwysig i chwarae hyd yn oed y ddarpar athrawon trwy gyd-weithio ar y blaenoriaethau er enghraifft datblygiadau’r ysgol gan sicrhau ein bod yn datblygu’r angerdd o Gymreictod. O ran y flaenoriaeth benodol rwyf wedi bod yn ffocysu arno o fewn y CDY, rwyf wedi dysgu fod dysgwyr yn gallu siarad Cymraeg ond mae llawer o’r dysgwyr wedi mynd ar goll efo’r iaith, trwy weithio fel tîm i weithio ar flaenoriaeth erbyn heddiw mae’r defnydd o Gymraeg wedi cynyddu. Fel dywed Carwyn Jones cyn prif weinidog Cymru (2014) ‘Mae’r iaith Gymraeg wrth galon ein hunaniaeth Gymreig fodern’.   
	Nodir yn safonau proffesiynol (Llywodraeth Cymru, 2019), ‘Dylid yr athro datblygu cydberthnasau o safonau uchel gyda’r holl gydweithwyr er mwyn cael effaith positif ar brofiadau’r holl ddysgwyr. Mae’r athro’n datblygu cydberthnasau o safonau uchel gyda chydweithwyr er mwyn cael effaith gadarnhaol ar brofiadau dysgwyr yn yr ysgol’. Felly trwy weithio i greu gweithredu’r CDY byddaf yn sicr yn mynd yn hell i gyflawni fy rôl fel athrawes.  

